Dansul dragonilor
Până în mai 2005, "Festinul ciorilor" devenise mai lungă decât "Iureșul săbiilor" (al cărei manuscris avea 1521 de pagini), iar editorii lui Martin l-au informat că nu o pot publica într-un singur volum. Ei i-au sugerat să împartă cartea în două și să o lanseze sub forma "Festinul ciorilor, volumul I" și "Festinul ciorilor, volumul II", dar Martin nu a agreat ideea. După ce a discutat cu editorii și cu prietenul său, scriitorul Daniel Abraham, Martin a decis să împartă cartea în două ținând cont de personaje și de locații. "Festinul ciorilor" a ajuns astfel să conțină toate personajele din Sudul Celor Șapte Regate, în timp ce anunțata "Dansul dragonilor" avea să includă personajele din Nord, Orașele Libere și Golful Sclavilor.